galenus.de-musculorum-dissectione-ad-tirones 9
Περὶ τῶν εἰς τὰς ὠμοπλάτας τῆς κεφαλῆς ἐμφυομένων . Πρώτως πάντων ἀφαιρεθέντος τοῦ μυώδους πλατύσματος ἐκ τοῦ κατὰ τὸ ἰνίον αὐτοῦ τῆς κεφαλῆς ἐκφυόμενοι φαίνονται δύο μύες ἀλλήλων ψαύοντες εἶς ἑκατέρωθεν · ὁ μὲν ἐκ τῶν δεξιῶν μερῶν τοῦ ζώου , ὁ δὲ ἐκ τῶν ἀριστερῶν . ἔστι δ’ ἡ ἔκφυσις αὐτῶν ἰσχνὴ καὶ πλατεῖα κατὰ γραμμὴν ἐγκαρσίαν ἐπὶ τὰ ὦτα φερομένη · οὐ μὴν ἐξικνεῖταί γε πρὸς ἑκάτερον τῶν ὤτων , ἀλλ’ ἔλαττόν ἐστι συχνῶς . ἐντεῦθεν ὁρμηθέντες οἱ δύο μύες ἀεὶ καὶ μᾶλλον πλατύνονται καὶ τελευτῶντες ἐμφύονται ταῖς ῥάχεσι τῶν ὠμοπλατῶν ἄχρι τοῦ καθ’ ἑκάτερον ἀκρωμίου συνεπιλαμβάνοντές τι καὶ τῶν κλειδῶν . τούτους τοὺς μῦς ἰδεῖν ἔστι καὶ ἐπὶ τῶν γυμναστικῶν ἐναργῶς καὶ πρὸ τῆς ἀνατομῆς . εὐτραφέστατοι γὰρ γίνονται καὶ σύμπαντα καταλαμβάνουσι τὸν αὐχένα . τὸ δὲ ἔργον αὐτῶν οὐχ ὥσπερ οἴεται Λύκος ἅμα πολλοῖς ἐξαπατώμενος · οὐ γὰρ κατασπῶσιν ἐπ’ ὠμοπλάτας τὴν κεφαλὴν , ἀλλ’ ἐκείνας ἐπὶ τὴν κεφαλὴν ἕλκουσιν . ἀποδείκνυται δὲ τοῦτο διὰ τῶν ἀνατομικῶν ἐγχειρήσεων . ἔνθα καὶ περὶ πολλῶν ἄλλων κινήσεων ἠγνοημένων τοῖς ἔμπροσθεν ἰατροῖς ἐπὶ πλέον διέξιμεν , ὡς ἂν καὶ τὴν μέθοδον ἥτις ἂν ἕκαστος εὑρίσκῃ διδάσκοντες . μετὰ δὲ τὴν τῶν προειρημένων μυῶν ἔκφυσιν ἀποτμηθεῖσαν ὑπόκειταί τις ἑτέρα συζυγία μυῶν ἰσχνῶν καὶ μακρῶν λεπτὴ μὲν καὶ πλατεῖα κατὰ τὴν ἔκφυσιν , ἀεὶ δὲ ἐν τῷ προϊέναι στρογγυλωτέρα γινομένη καὶ τελευτῶσα εἰς τένοντα λεπτὸν , καταφύεται κατὰ τὴν ἀρχὴν τῆς βάσεως τῆς ὠμοπλάτης ἀκριβῶς στρογγύλον οἷονπερ νεῦρον . ὅστις ἐκ τῶν ἔνδον μερῶν παραφερόμενος τῇ βάσει καὶ προελθὼν ἄχρι τοῦ ἡμίσεως αὐτῆς , οὕτως ἤδη τὴν ἔκφυσιν εἰς αὐτὸ τὸ τῆς βάσεως ὀστοῦν ποιεῖται . ἡ χρεία δὲ αὐτοῦ τῆς ὠμοπλάτης τὴν βάσιν κατ’ εὐθὺ ἀνέλκειν τῆς κεφαλῆς , οὐδὲ τοῦτον οἱ περὶ τὸν Λύκον ἔγνωσαν τὸν τένοντα .
Lemmas: περί ὁ εἰς ὁ ὠμοπλάτη ὁ κεφαλή ἐμφύω . πρῶτος πᾶς ἀφαιρέω ὁ μυώδης πλάτυσμα ἐκ ὁ κατά ὁ ἰνίον αὐτός ὁ κεφαλή ἐκφύω φαίνω δύο μῦς ἀλλήλων ψαύω εἷς ἑκατέρωθεν · ὁ μέν ἐκ ὁ δεξιός μέρος ὁ ζῷον , ὁ δέ ἐκ ὁ ἀριστερός . εἰμί δέ ὁ ἔκφυσις αὐτός ἰσχνός καί πλατύς κατά γραμμή ἐγκάρσιος ἐπί ὁ οὖς φέρω · οὐ μήν ἐξικνέομαι γε πρός ἑκάτερος ὁ οὖς , ἀλλά ἐλαχύς εἰμί συχνός . ἐντεῦθεν ὁρμάω ὁ δύο μῦς ἀεί καί μάλα πλατύνω καί τελευτάω ἐμφύω ὁ ῥάχις ὁ ὠμοπλάτη ἄχρι ὁ κατά ἑκάτερος ἀκρώμιον συνεπιλαμβάνομαι τις καί ὁ κλείς . οὗτος ὁ μῦς ὁράω εἰμί καί ἐπί ὁ γυμναστικός ἐναργής καί πρό ὁ ἀνατομή . εὐτραφής γάρ γίγνομαι καί σύμπας καταλαμβάνω ὁ αὐχήν . ὁ δέ ἔργον αὐτός οὐ ὥσπερ οἴομαι Λύκος ἅμα πολύς ἐξαπατάω · οὐ γάρ κατασπάω ἐπί ὠμοπλάτη ὁ κεφαλή , ἀλλά ἐκεῖνος ἐπί ὁ κεφαλή ἕλκω . ἀποδείκνυμι δέ οὗτος διά ὁ ἀνατομικός ἐγχείρησις . ἔνθα καί περί πολύς ἄλλος κίνησις ἀγνοέω ὁ ἔμπροσθεν ἰατρός ἐπί πολύς διεξέρχομαι , ὡς ἄν καί ὁ μέθοδος ὅστις ἄν ἕκαστος εὑρίσκω διδάσκω . μετά δέ ὁ ὁ προλέγω μῦς ἔκφυσις ἀποτέμνω ὑπόκειμαι τις ἕτερος συζυγία μῦς ἰσχνός καί μακρός λεπτός μέν καί πλατύς κατά ὁ ἔκφυσις , ἀεί δέ ἐν ὁ προέρχομαι στρογγύλος γίγνομαι καί τελευτάω εἰς τένων λεπτός , καταφύω κατά ὁ ἀρχή ὁ βάσις ὁ ὠμοπλάτη ἀκριβής στρογγύλος οἷος νεῦρον . ὅστις ἐκ ὁ ἔνδον μέρος παραφέρω ὁ βάσις καί προέρχομαι ἄχρι ὁ ἥμισυς αὐτός , οὕτως ἤδη ὁ ἔκφυσις εἰς αὐτός ὁ ὁ βάσις ὀστέον ποιέω . ὁ χρεία δέ αὐτός ὁ ὠμοπλάτη ὁ βάσις κατά εὐθύς ἀνέλκω ὁ κεφαλή , οὐδέ οὗτος ὁ περί ὁ Λύκος γιγνώσκω ὁ τένων .